**Pernille Rosendahlová Larsenová** (neprechýlene Pernille Rosendahl Larsen; \* 22. marec 1972, Hasseris, Aalborg, Dánsko) je dánska speváčka a skladateľka. Okrem sólovej kariéry je známa ako bývalá speváčka skupiny Swan Lee a rockovej skupiny The Storm.

Životopis
---------

Spolu s bubeníkom Emilom Kuchom Jørgensenom založila v roku 1985 reggae skupinu Rocka. Po tom, čo skončila vysokú školu bola od roku 1991 do roku 1994 speváčkou v skupinách Savage Rose, Erann DD a Majbritte Ulrikkeholm. V nasledujúcom roku nahrala album s producentom Timom Simenonom v Londýne. Napriek tomu nebol nikdy publikovaný.

V roku 1996 založila skupinu spolu s gitaristom Jonasom Struckom, bubeníkom Emilom Jørgensenom a priateľom Timom Christensenom. V roku 1999 dostala názov Swan Lee a pôsobila bez Tima Christensena. Pod menom Pernille Rosendahl skupina v roku 1997 vydala EP *Dream Away* prostredníctvom Cannibal Records. Celkovo však nikdy vyšlo kvôli hudobným nezhodám s režisérom nahrávacej spoločnosti Kimom Hyttelom, ktorý bol žalovaný za porušenie zmluvy a musel uzavrieť dohodu o vyrovnaní. Potom trojica strávila dva roky hľadaním nahrávacej spoločnosti, čo vyústilo do odmietnutia, pretože videli potenciál len v Pernille Rosendahlovej. Táto výzva bola podnetom pre skupinu založiť vlastnú nahrávaciu spoločnosť, GoGo Records, a vo februári 2001 vydali debutový album *Enter*. Albumu sa predalo 20 000 kópií a jeho súčasťou bola aj skladba „Tomorrow Never Dies", ktorá bola napísaná spolu s Timom Christenenom. Skupina vydala v roku 2004 album *Swan Lee*, predtým, ako sa v septembri 2005 rozpadla.

Rosendahlová spievala na albumoch skupín Puddu Varano (2001), Claus Hempler (2004) a v 2002 so skupinou Filur na skladbe „You & I", ktorú potom zremixoval Trent Møller. V roku 2008 sa objavila v skladbe „Mary Ann's Place" dánskej heavy metalovej skupiny Volbeat z ich albumu *Guitar Gangsters & Cadillac Blood*.

V roku 2005 získala ocenenie Danish Music Awards za dánsku speváčku roka pôsobiac v tej dobe v skupine Swan Lee. 

V júni 2006 porodila syna Tristana, ktorého otcom je Johan Wohlert. Je to prvé dieťa páru a Wohlert opustil skupinu Mew, kde bol basgitaristom. Pernille Rosendahlová a Johan Wohlert boli spolu 11 rokov, ale 8. októbra 2013 povedali tlači, že sa majú rozísť. Na konci leta 2007 vytvorila rockovú skupinu The Storm. 

Je sestrou filmovej režisérky Christiny Rosendahlovej, ktorá okrem iného režírovala film *Supervoksen*, pre ktorý Pernille znovu nahrala pieseň skupiny D-A-D „Laughing 'n' a Half". Je tiež sestrou hip-hopového producenta Vagn Luva.

V januári 2010 bola porotkyňou v talentovej šou *X Factor* na dánskej televíznej stanici DR1, kde nahradila Linu Rafnovú. Bola mentorom sólistov nad 25 rokov a priviedla Thomasa Ringa k víťazstvu. Napísala tiež víťaznú skladbu „My Dream", ktorá bola Ringovým prvým singlom.

Dňa 1. apríla 2016 sa jej prvý sólový album *Dark Bird* objavil pod jej vlastnou značkou. Album predal 273 kópií v prvom týždni a dosiahol číslo 33 na rebríčkoch.

V roku 2019 randila s bývalým ministrom financií Kristianom Jensenom.

Diskografia
-----------

### Ako sólová speváčka

* *Dream Away* (1997)
* *Dark Bird* (2016)
* *The Hurt* (2019)

### So skupinou Swan Lee

* *Enter* (2001)
* *Swan Lee* (2004)

### So skupinou The Storm

* *Where the Storm Meets the Ground* (2008)
* *Black Luck* (2009)
* *Rebel Against Yourself* (2011)

### Ako hosťujúca speváčka

* „Mary Ann's Place" (2008) – Volbeat featuring Pernille Rosendahl

### Ako súčasť dievčenského národného zboru DR Pigekoret

* *Din Danske Sang* (2018)

Referencie
----------

1. ↑  RASMUSSEN, Sigrid. *X-factor-dommer går egne veje* [online]. *Nordjyske Stiftstidende*, 22. november 2009, [cit. 2010-08-07]. Dostupné online.
2. ↑  PEDERSEN, Annelise. *RIG - Pernille Rosendahl* [online]. *Ekstra Bladet*, 21. marts 2010, [cit. 2011-08-05]. Dostupné online.
3. ↑   BENCKE, Sune Højrup. *Jeg går efter guldet* [online]. *GAFFA*, november 2005, [cit. 2009-01-08]. Dostupné online.
4. ↑   TUXEN, Henrik. *Svanenssidstesang* [online]. *GAFFA*, november 2005, [cit. 2009-01-08]. Dostupné online.
5. ↑   DANISH WORLD AWARDS 2005. IFPI Dánsko. Získané 30 / 3-2016
6. ↑  Pernille Rosendahl og Johan Wohlert går fra hinanden Archivované 2017-10-26 na Wayback Machine dagens.dk 08-10-2013
7. ↑   SØRENSEN, Sola Kruchov. *Thomas: Jeg gjorde detpå min egen måde!* [online]. *Ekstra Bladet*, 27. marec 2010, [cit. 2010-03-27]. Dostupné online.
8. ↑   TREO, Thomas. *Rosendahl har kun 273 fans* [online]. *Ekstra Bladet*, 13. apríl 2016, [cit. 2016-05-08]. Dostupné online.
9. ↑   *Gæt 13 rigtige: Hvor godt har du fulgt med i dansk politik i 2019?* [online]. DR, [cit. 2020-03-21]. Dostupné online. (po dánsky)

Zdroj
-----

*Tento článok je čiastočný alebo úplný preklad článku Pernille Rosendahl na dánskej Wikipédii (číslo revízie nebolo určené).*